CELEX: 32021R2263
Language: et
Date: 2021-12-17 00:00:00
Title: Komisjoni rakendusmäärus (EL) 2021/2263, 17. detsember 2021, millega muudetakse rakendusmäärust (EL) 2016/323 seoses alkohoolsete jookide iseseisvate väiketootjate sertifikaadi koodiga

20.12.2021   
               
               
                  ET
               
               
                  Euroopa Liidu Teataja
               
               
                  L 455/20
               
            
         KOMISJONI RAKENDUSMÄÄRUS (EL) 2021/2263,
         17. detsember 2021,
         millega muudetakse rakendusmäärust (EL) 2016/323 seoses alkohoolsete jookide iseseisvate väiketootjate sertifikaadi koodiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 2. mai 2012. aasta määrust (EL) nr 389/2012, milles käsitletakse halduskoostööd aktsiisimaksude valdkonnas ja millega tunnistatakse kehtetuks määrus (EÜ) nr 2073/2004, (1) eriti selle artikli 9 lõiget 2, artikli 15 lõiget 5 ja artikli 16 lõiget 3,
         ning arvestades järgmist:
         
                     (1)
                  
                  
                     Komisjoni rakendusmääruses (EL) 2021/2266 (2) on sätestatud nõukogu direktiivi 92/83/EMÜ (3) artikli 23a lõikes 1 osutatud sertifikaadi vorm, mille liikmesriigid peavad andma alkohoolsete jookide iseseisvatele väiketootjatele. Kõnealuse määrusega kehtestatakse ka viited, mille kõnealused tootjad peavad esitama nõukogu direktiivi 2008/118/EÜ (4) IV ja V peatüki kohast kaupade liikumist käsitlevas haldusdokumendis.
                  
               
                     (2)
                  
                  
                     Aktsiisi peatamise korra alusel toimuva aktsiisikauba liikumise puhul kasutatavate elektrooniliste sõnumite struktuur ja sisu on sätestatud komisjoni määruse (EÜ) nr 684/2009 (5) I lisas. Kõnealuses lisas on määratud kindlaks ka nende elektrooniliste sõnumite teatavate andmekirjete täitmiseks vajalikud elemendid, sh sertifikaadi liik haldusdokumendi lahtris 18e, kui tuleb esitada kood vastavalt komisjoni rakendusmääruse (EL) 2016/323 (6) II lisa koodide loetelule nr 15.
                  
               
                     (3)
                  
                  
                     Alkohoolsete jookide iseseisvate väiketootjate sertifikaadi identifitseerimiseks selliste jookide liikumist käsitlevas haldusdokumendis on asjakohane lisada rakendusmääruse (EL) 2016/323 II lisa koodide loetellu nr 15 konkreetne sertifikaadi kood ja kirjeldus, nagu on osutatud rakendusmääruses (EL) 2021/2266.
                  
               
                     (4)
                  
                  
                     Seepärast tuleks rakendusmäärust (EL) 2016/323 vastavalt muuta.
                  
               
                     (5)
                  
                  
                     Käesoleva määruse kohaldamine tuleks edasi lükata 1. jaanuarini 2022, et viia see vastavusse nõukogu direktiivi (EL) 2020/1151 (7) ülevõtmiseks kehtestatud riiklike meetmete kohaldamisega.
                  
               
                     (6)
                  
                  
                     Käesolevas määruses sätestatud meetmed on kooskõlas aktsiisikomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2016/323 II lisa koodide loetellu nr 15 lisatakse järgmine rida:
            
               
                           „19
                        
                        
                           Alkohoolsete jookide iseseisva väiketootja sertifikaat“.
                        
                     
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 121, 8.5.2012, lk 1.
         
            (2)  Komisjoni 17. detsembri 2021. aasta rakendusmäärus (EL) 2021/2266, millega kehtestatakse nõukogu direktiivi 92/83/EMÜ kohaldamise eeskirjad seoses alkohoolsete jookide iseseisvate väiketootjate sertifitseerimise ja enesesertifitseerimisega aktsiisiga maksustamise eesmärgil (vt käesoleva Euroopa Liidu Teataja lk 26).
         
            (3)  Nõukogu 19. oktoobri 1992. aasta direktiiv 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (EÜT L 316, 31.10.1992, lk 21).
         
            (4)  Nõukogu 16. detsembri 2008. aasta direktiiv 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ (ELT L 9, 14.1.2009, lk 12).
         
            (5)  Komisjoni 24. juuli 2009. aasta määrus (EÜ) nr 684/2009, millega rakendatakse nõukogu direktiivi 2008/118/EÜ seoses aktsiisi peatamise korra alusel toimuva aktsiisikaupade liikumise arvutipõhiste menetlustega (ELT L 197, 29.7.2009, lk 24).
         
            (6)  Komisjoni 24. veebruari 2016. aasta rakendusmäärus (EL) 2016/323, millega kehtestatakse liikmesriikide vahelise koostöö ja teabevahetuse üksikasjalikud eeskirjad seoses nõukogu määruse (EL) nr 389/2012 kohaselt aktsiisi peatamise korra all oleva kaubaga (ELT L 66, 11.3.2016, lk 1).
         
            (7)  Nõukogu 29. juuli 2020. aasta direktiiv (EL) 2020/1151, millega muudetakse direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta (ELT L 256, 5.8.2020, lk 1).